  Туспуктэм: Григорий Фомин Наталия Сильвестрова Удмуртиын шутэтскон нуналъёсы, 7-8 коньывуонэ, куазь уродмоз: зороз, кезьыт кариськоз, тӧл ырак пельтоз, уйин но ӵукна куд-ог ёросъёсын бус луоз. Со сярысь улосвыл Гидрометцентрлэн пресс-службаез ивортӥз. Матысь уе +5…+10, ӵуказе нуназе +8…+13 градус луоз. Интыен зоръёс ортчозы. Арнянуналэ нуназе кема дыр ӵоже зороз, тӧл секундскын 9-14 метре пельтоз. Нунал ӵоже +2…+7 градус возиськоз. Вуоно ужан арнялэн нырысетӥ ӝыныяз зоръёс, кот зоръёс ортчозы, куакакеньыр усёз. Сюрес урод адскоз, интыен йӧвалег луоз. Ырак пельтӥсь тӧл возиськоз. Температура 0 градусозь лэзькоз, нуназе +2…+7 градус гинэ луоз. Нырысь-валысь чакланъёсъя, арня пумын куазь шунытгес кариськоз. Тегъёс: Удмуртия куазь Гидрометцентр  